Document ID: 32006R1443

32006R1443
L 271/12
SLUŽBENI LIST EUROPSKE UNIJE
UREDBA KOMISIJE (EZ) br. 1443/2006
od 29. rujna 2006.
o trajnim odobrenjima za određene dodatke hrani za životinje i odobrenju za razdoblje od 10 godina za kokcidiostatike
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezine članke 3. i 9. te članak 9.d stavak 1.,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (2), a posebno njezin članak 25.,
budući da:
(1)
Uredbom (EZ) br. 1831/2003 utvrđuje se odobravanje dodataka za upotrebu u hranidbi životinja.
(2)
Člankom 25. Uredbe (EZ) br. 1831/2003 utvrđuju se prijelazne mjere u vezi sa zahtjevima za odobrenje dodataka hrani za životinje, podnesenih u skladu s Direktivom 70/524/EEZ prije datuma primjene Uredbe (EZ) br. 1831/2003.
(3)
Zahtjevi za odobrenje dodataka s popisa iz priloga ovoj Uredbi podneseni su prije datuma primjene Uredbe (EZ) br. 1831/2003.
(4)
Početne napomene u vezi s tih zahtjeva, kako je utvrđeno člankom 4. stavkom 4. Direktive 70/524/EEZ, proslijeđene su Komisiji prije datuma primjene Uredbe (EZ) br. 1831/2003. Stoga se ti zahtjevi i dalje obrađuju u skladu s člankom 4. Direktive 70/524/EEZ.
(5)
Podneseni su podaci kao potpora zahtjevu za odobrenje bez vremenskog ograničenja za upotrebu pripravka enzima 3-fitaze proizvedene od Hansenula polymorpha (DSM 15087) na tovnim pilićima, tovnim purama, kokošima nesilicama, prasadi, tovnim svinjama i krmačama. 7. ožujka 2006. Europska agencija za sigurnost hrane („Agencija”) usvojila je mišljenje o upotrebi ovog pripravka, u kojemu je zaključila kako on ne predstavlja rizik za potrošače, korisnike, ciljne kategorije životinja ili okoliš. Ta ocjena pokazuje kako su uvjeti za takvo odobrenje utvrđeni člankom 3.a Direktive 70/524/EEZ ispunjeni. U skladu s time treba odobriti upotrebu tog pripravka enzima bez vremenskog ograničenja, kako je predviđeno Prilogom I. ovoj Uredbi.
(6)
Upotreba pripravka enzima endo-1,4-beta-ksilanaze proizvedenog od Trichoderma longibrachiatum (ATCC 2105) privremeno je prvi put odobrena za prasad Uredbom Komisije (EZ) br. 1411/1999 (3). Podneseni su novi podaci kao potpora zahtjevu za odobrenje bez vremenskog ograničenja za upotrebu tog pripravka enzima. Procjena pokazuje kako su uvjeti za takvo odobrenje utvrđeni člankom 3.a Direktive 70/524/EEZ ispunjeni. U skladu s time trebalo bi odobriti upotrebu tog pripravka enzima bez vremenskog ograničenja, kako je predviđeno Prilogom I. ovoj Uredbi.
(7)
Upotreba pripravka kokcidiostatika semduramicin natrija (AVIAX 5 %) privremeno je prvi put odobrena na tovnim pilićima Uredbom Komisije (EZ) br. 1041/2002 (4). Podneseni su novi podaci kao potpora zahtjevu za odobrenje za razdoblje od 10 godina za upotrebu tog kokcidiostatika. Procjena pokazuje kako su uvjeti za takvo odobrenje utvrđeni člankom 3.a Direktive 70/524/EEZ ispunjeni. U skladu bi s time trebalo odobriti upotrebu te tvari na razdoblje od 10 godina, kako je predviđeno Prilogom II.
(8)
Podneseni su podaci kao potpora zahtjevu za odobrenje bez vremenskog ograničenja za upotrebu 25-hidroksikolekalciferola, koji pripada skupini „Vitamina, provitamina i kemijski dobro definirane tvari sa sličnim učinkom”, na tovnim pilićima, kokošima nesilicama i purama. 26. svibnja 2005. Agencija je usvojila mišljenje o upotrebi ovog pripravka, u kojemu je zaključila kako on ne predstavlja rizik za potrošače, korisnike, ciljne kategorije životinja ili okoliš. Ta ocjena pokazuje kako su uvjeti za takvo odobrenje utvrđeni člankom 3.a Direktive 70/524/EEZ ispunjeni. U skladu bi s time trebalo odobriti upotrebu tog pripravka vitamina bez vremenskog ograničenja, kako je predviđeno Prilogom III.
(9)
Procjena dotičnih zahtjeva ukazuje na potrebu za određenim postupcima radi zaštite djelatnika od izloženosti dodacima navedenima u prilozima. Takva bi se zaštita osigurala primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (5).
(10)
Mjere predviđene ovom Uredbom sukladne su mišljenju Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravci koji pripadaju skupini „Enzima”, kako je utvrđeno Prilogom I., odobravaju se bez vremenskog ograničenja kao dodaci hrani za životinje pod uvjetima propisanima tim Prilogom.
Članak 2.
Pripravak koji pripada skupini „Kokcidiostatika i drugih ljekovitih tvari”, kako je utvrđeno Prilogom II., odobrava se na razdoblje od 10 godina kao dodatak hrani za životinje pod uvjetima utvrđenima tim Prilogom.
Članak 3.
Pripravak koji pripada skupini „Vitamina, provitamina i kemijski dobro definiranih tvari sa sličnim učinkom”, kako je utvrđeno Prilogom III., odobrava se bez vremenskog ograničenja kao dodatak hrani za životinje pod uvjetima utvrđenima tim Prilogom.
Članak 4.
Ova Uredba stupa na snagu 20 dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. rujna 2006.

Labels: 17
16
0
3
6